ঈদুল আজহার পর দেশের শান্তি বিনষ্টকারী যে কোন ধরনের কর্মকাণ্ডের ব্যাপারে দলীয় কর্মীদের উস্কানি না দেয়ার জন্য বিরোধী দলীয় নেতার প্রতি আহ্বান জানিয়ে তিনি বলেন, দা, কুড়াল, চাকু এবং বোমা নিয়ে তাদের নেতা-কর্মীদের প্রস্তুত হওয়ার আহ্বান জাতির জন্য খুবই দুর্ভাগ্যজনক। জনগণ যখন সংহতি, শান্তি ও সমপ্রীতির সঙ্গে ঈদ উদযাপন করছে, ঠিক সেই সময়ে এ ধরনের উস্কানি জাতির জন্য পীড়াদায়ক।